Read Online Bible - Haitian Creole Bible online on Jesus Work Ministry Psalms Chapter 136:1-26.
PS 136:1 ¶ Di Bondye mèsi, paske li gen bon kè. Wi, li p'ap janm sispann renmen nou!
PS 136:2 Di Bondye ki gen pouvwa pase tout lòt bondye yo mèsi. Wi, li p'ap janm sispann renmen nou!
PS 136:3 Di chèf ki pi gwo chèf pase tout chèf yo mèsi. Wi, li p'ap janm sispann renmen nou!
PS 136:4 Se li menm sèl ki fè gwo mèvèy. Wi, li p'ap janm sispann renmen nou!
PS 136:5 Avèk bon konprann li, li tè fè syèl la. Wi, li p'ap janm sispann renmen nou!
PS 136:6 L'a bati tè a sou dlo yo. Wi, li p'ap janm sispann renmen nou:
PS 136:7 Se li ki te kreye lalin ak solèy. Wi, li p'ap janm sispann renmen nou!
PS 136:8 Solèy pou klere lajounen. Wi, li p'ap janm sispann renmen nou!
PS 136:9 Lalin ak zetwal yo pou klere lannwit. Wi, li p'ap janm sispann renmen nou!
PS 136:10 ¶ Se li menm ki te touye tout premye pitit gason moun peyi Lejip yo. Wi, li p'ap janm sispann renmen nou!
PS 136:11 Li fè pèp Izrayèl la soti nan peyi Lejip. Wi, li p'ap janm sispann renmen nou!
PS 136:12 Avèk kouraj li, ak fòs ponyèt li, Wi, li p'ap janm sispann renmen nou!
PS 136:13 Se li menm ki te fann Lanmè Wouj la de bò. Wi, li p'ap janm sispann renmen nou!
PS 136:14 Li fè pèp Izrayèl la pase nan mitan. Wi, li p'ap janm sispann renmen nou!
PS 136:15 Men, li pouse farawon an ak tout lame l' yo nan Lanmè Wouj la. Wi, li p'ap janm sispann renmen nou!
PS 136:16 Se li ki mennen pèp li a lè pèp la te nan tout dezè a. Wi, li p'ap janm sispann renmen nou!
PS 136:17 Li kraze wa ki te gen pouvwa. Wi, li p'ap janm sispann renmen nou!
PS 136:18 Li touye gwo wa yo. Wi, li p'ap janm sispann renmen nou!
PS 136:19 Siyon, wa peyi Amon an. Wi, li p'ap janm sispann renmen nou!
PS 136:20 Og, wa peyi Bazan an. Wi, li p'ap janm sispann renmen nou!
PS 136:21 Li pran peyi yo, li bay pèp li a. Wi, li p'ap janm sispann renmen nou!
PS 136:22 Li bay moun pèp Izrayèl yo peyi sa yo pou yo rete. Wi, li p'ap janm sispann renmen nou!
PS 136:23 ¶ Li pa t' bliye nou lè nou te anba kou. Wi, li p'ap janm sispann renmen nou!
PS 136:24 Li delivre nou anba men moun ki t'ap peze nou yo. Wi, li p'ap janm sispann renmen nou!
PS 136:25 Se li ki bay tout moun ak tout zannimo manje. Wi, li p'ap janm sispann renmen nou!
PS 136:26 Di Bondye ki anwo nan syèl la mèsi. Wi, li p'ap janm sispann renmen nou!